Yes She Do, No She Don’t

«Yes She Do, No She Don't» (eller «I'm Satisfied with My Gal») er en amerikansk sang i foxtrot og vaudeville stil som ble skrevet av Jo Trent og Peter DeRose.Songwriters Hall of Fame Det finnes en innspilling fra 12. april 1927 med California Ramblers (også kalt University Six) som muligens er originalen.20s Jazz – Medium: «Yes She Do, No She Don't» – California Ramblers (1927) Jerry Garcia spilte inn en versjon i juli 1964 sammen med Mother McCree's Uptown Jug Champions.Greatful Dead – Medium: «Yes She Do, No She Don't» (tekst) I 1963 ga Jim Kweskin & The Jug Band ut sangen på albumet Unblushing Brassiness hvor sangens tittel ble forandret til «I'm Satisfied with My Gal».Wirz – Medium: Unblushing Brassiness –  Jim Kweskin & The Jug Band (1963)

Teksten beskriver en mann som er forelsket i en dame, og som er på nippet til å ta kontakt. Han kommer med påstander hvorpå koret mener det motsatte.

 Musikere og instrumenter (California Ramblers) 

Ed Kirkeby vokal
Chelsea Quealey: trompet
Bobby Davis: klarinett, altsaksofon
Sam Ruby: saksofon
Adrian Rollini: bassaksofon
Irving Brodsky: piano
Tommy Felline: banjo
Herb Weil: trommer, kazoo

 «Beste berta i by'n» med Christiania Fusel & Blaagress 

Christiania Fusel & Blaagress ga ut en norsk coverversjon med tittelen «Beste berta i by'n» den 20. november 1972 på musikkalbumet Som varmt hvetebrød i tørt gress.Aftenposten (Morgen) – 21. november 1972 side 8VG – 22. november 1972 side 33.  Albumet ble relansert på CD i april 1993VG – 14. april 1993 side 48 Terje Mosnes skrev den norske teksten. Det er «I'm Satisfied with My Gal» som ble ført opp som originaltittel på plateetiketten på Som varmt hvetebrød i tørt gress.

I Mosnes' tekst blir en dame beskrevet av to herrer med totalt forskjellig syn. Øystein Sunde representerer den som bare har positive ting å si om damens ytre, mens Fredrik Wibe spiller herren som kun har negative meninger om samme dame. På CF&B sin versjon deltokSom varmt hvetebrød i tørt gress – informasjon på omslaget.

Øystein Sunde: vokal, akustisk gitar, fløyte, kazoo
Fredrik Wibe: vokal, vaskebaljebass
Anne Elisenberg: banjo, kor
Wiggo Elisenberg: perkusjon (vaskebrett), kor

Gruppen fremførte blant annet «Beste berta i by'n» i programmet Flimra (sendt 7. mai 1971)VG – 7. mai 1971 side 35NRK TV – Flimra fra 7. mai 1971. Gerd Gudding var også med på opptaket og spilte mandolin.

 Referanser 

Kategori:Sanger fra USA
Kategori:Sanger fra 1927